ফের উত্তরাখণ্ডে মেঘভাঙা বৃষ্টি, কী অবস্থা দেখুন

ওয়েব ডেস্ক: উত্তরাখণ্ডে (Uttakhand) ফের মেঘভাঙা বৃষ্টি (Cloudburst)। ভয়াবহ পরিস্থতি চামোলি জেলার থারালি এলাকায়। গত দেড় সপ্তাহ আগেই ধারালি গ্রামে আতমকা মেঘ ভাঙা বষ্টি হয়। এখনও পর্যন্ত সেখানে স্বাভাবিক ছন্দে ফেরেনি জনজীবন। এরই মধ্যে ফের বিপর্যস্ত পরিস্থিতি ওই এলাকায়। জানা গিয়েছে, চলতি দুর্যোগের জেরে একজনের মৃত্যুর খবর পাওয়া গিয়েছে। অনেকের দেহ ভেসে গিয়েছে বলে আশঙ্কা করা হচ্ছে। যদিও, সরকারি ভাবে দুজনের নিখোঁজ হওয়ার কথা জানানও হয়েছে।

গত কয়েকদিন আগেই উত্তরাখণ্ডে ভয়াবহ পরিস্থিতি তৈরি হয়েছিল। সমাজমাধ্যমে ভাইরাল হয়েছিল সেই ছবি। বহু মানুযের মৃত্য়ুর খবর সামনে এসেছিল। এখনও শতাধিক মানুষ নিখোঁজ। এরই মধ্যে ফের বিপর্যয়। আবহাওয়া অফিস জানিয়েছে, দুর্যোগ চলবে গোটা জেলা জুড়ে। খাদ্য সামগ্রী, জ্বালানি ও পানীয় জল সংগ্রহ করে রাখার পরামর্শ দেওয়া হয়েছে স্থানীয় বাসিন্দাদের। রাজধানী দেরাদুন ছাড়াও তেহরি, পাউরি, উত্তরকাশী, রুদ্রপ্রয়াগ, নৈনিতাল, আলমোরা, ঋষিকেশ প্রভৃতি এলাকায় তীর্থযাত্রী, ও পর্যটকেরা অনেকেই বুকিং বাতিল করছেন বলে জানা গিয়েছে।

আরও পড়ুন: চলন্ত গাড়িতে গণধর্ষণ! ‘ডবল ইঞ্জিন’ রাজ্যে ফের নারকীয় ঘটনা

চামোলির জেলা শাসকের তরফে জানানও হয়েছে, ব্যাপক ক্ষয়ক্ষতির আশঙ্কা করছেন তাঁরা। তাঁর কথায়, প্রাথমিক রিপোর্ট অনুযায়ী থারালি গ্রামের অর্ধেকের বেশি এলাকা ভেসে গিয়েছে।